wannaphong/clean_thaiwikipedia huggingface dataset:
# เจ้าหญิงลัลลา มัรยัม
เจ้าหญิงลัลลา มัรยัม  ประสูติเมื่อวันที่ 26 สิงหาคม 2505 ณ กรุงโรม ประเทศอิตาลี เป็นพระราชธิดาพระองค์ใหญ่ใน สมเด็จพระราชาธิบดีฮะซันที่ 2 และ เจ้าหญิงลัลลา ลาติฟะฮ์ เป็นสมเด็จพระเชษฐภคินีใน สมเด็จพระราชาธิบดีมุฮัมมัดที่ 6 แห่งโมร็อกโก
 เสกสมรส 
เจ้าหญิงลัลลา มัรยัม ทรงเสกสมรสกับ ฟูอัด ไฟไล บุตรชายอดีตนายกรัฐมนตรีของโมร็อกโก เมื่อวันที่ 15 กันยายน 2527 ก่อนจะทรงหย่าในปี 2542 มีพระบุตร 2 คนคือ
ลัลลา ซูไคนา ไฟไล
มูลัย ไอดีส ไฟไล

เจ้าหญิงลัลลา มัรยัม ทรงปฎิบัติปฏิบัติพระกรณียกิจในด้านวัฒนธรรมและด้านสังคม โดยทรงเป็นประธานสมาคมยูนิเซฟและมูลนิธิฮัสซันที่ 2 ในปี 2544 พระองค์ได้รับการเสนอพระนามเป็นประธานทูตสันถวไมตรีองค์การยูเนสโก โดยทรงให้ความสำคัญเกี่ยวกับสตรีและเด็ก นอกจากนี้ยังทรงเป็นสมาชิกของคณะกรรมการกิตติมศักดิ์ของศูนย์ระหว่างประเทศเพื่อเด็กและเด็กที่ขาดประโยชน์ ตั้งแต่ 2546 ทรงเป็นประธานสหภาพแห่งชาติของผู้หญิงโมร็อกโก (UNFM)
# สัญญาไม่เต็มเวลา
สัญญาไม่เต็มเวลา เป็นการจ้างงานรูปแบบหนึ่งที่มีชั่วโมงทำงานต่อสัปดาห์น้อยกว่างานเต็มเวลา คนงานทำงานเป็นกะที่มักหมุนเวียนกัน จะถือว่าคนงานนั้น "ไม่เต็มเวลา" หากปกติทำงานน้อยกว่า 30 ชั่วโมงต่อสัปดาห์ ข้อมูลขององค์การระหว่างประเทศมีว่า จำนวนคนงานไม่เต็มเวลาเพิ่มขึ้นจากหนึ่งในสี่เป็นครึ่งหนึ่งใน 20 ปีล่าสุดในประเทศพัฒนาแล้ว ยกเว้นสหรัฐ มีหลายสาเหตุที่บุคคลทำงานไม่เต็มเวลา เช่น ประสงค์ทำงานเช่นนั้น ถูกนายจ้างลดชั่วโมงทำงานแล้วไม่สามารถหางานเต็มเวลาได้ พิธีสารองค์การแรงงานระหว่างประเทศที่ 175 กำหนดให้คนงานไม่เต็มเวลาได้รับปฏิบัติเหมือนกับคนงานเต็มเวลาILO Part Time Work Convention No 175 
 
ในบางกรณี สภาพของงานเองอาจกำหนดให้จัดลูกจ้างเป็นคนงานไม่เต็มเวลา ตัวอย่างเช่น สวนสนุกบางแห่งปิดในฤดูหนาว และให้มีการบำรุงรักษาเครื่องเล่นบางอย่างและงานสำนักงาน ผลทำให้ลูกจ้างฝ่ายอื่นจัดเป็นคนงานไม่เต็มเวลาทั้งที่ถือว่าได้รับว่าจ้างทางเทคนิค
# แนช
แนช อาจหมายถึง

 บุคคล 
 จอห์น แนช (1928–2015) นักคณิตศาสตร์ชาวอเมริกัน
 เควิน แนช (1959–) นักมวยปล้ำอาชีพและนักแสดงชาวอเมริกัน
 แนช (นักดนตรี) (1993–) ชื่อในวงการของการ์เรด ชาลส์ แนช นักร้องและนักแต่งเพลงชาวอเมริกัน

 ตัวละคร 
 แนช (สตรีทไฟท์เตอร์) ตัวละครจากเกมสตรีทไฟท์เตอร์

 คณิตศาสตร์ 
 สมดุลแบบแนช แนวคิดในสาขาทฤษฎีเกม

 สถานที่ 
 แนชวิลล์ เมืองหลวงของรัฐเทนเนสซี สหรัฐอเมริกา
# พระครูคณานัมสมณาจารย์ (องฮึง)
พระครูคณานัมสมณาจารย์ นามเดิม ทิก เจิน ฮึง  หรือ องฮึง  เป็นพระภิกษุนิกายมหายาน เป็นเจ้าคณะใหญ่อนัมนิกายรูปแรก และเป็นอดีตเจ้าอาวาสวัดอุภัยราชบำรุง

 ประวัติ 
พระครูคณานัมสมณาจารย์ มีนามเดิมว่า องฮึง เป็นเจ้าอาวาสวัดญวนตลาดน้อย และเป็นพระผู้ใหญ่ในคณะสงฆ์ญวนชุดแรก ๆ ของสยาม ในรัชกาลที่ 3 ระหว่างที่พระบาทสมเด็จพระจอมเกล้าเจ้าอยู่หัวทรงพระผนวชอยู่ ทรงสนพระทัยในลัทธิประเพณีและการปฏิบัติของพระสงฆ์ฝ่ายมหายาน ซึ่งในขณะนั้นพระสงฆ์ฝ่ายมหายานมีแต่ฝ่ายอนัมนิกาย ยังไม่มีฝ่ายจีนนิกาย จึงโปรดให้นิมนต์องฮึงเจ้าอาวาสวัดญวนตลาดน้อยในขณะนั้นมาเข้าเฝ้า ทรงถูกพระราชอัธยาศัยเป็นอย่างดี เมื่อเสด็จขึ้นครองราชย์ ก็ทรงพระกรุณาโปรดเกล้าฯ ให้คณะสงฆ์ฝ่ายอนัมนิกายเข้ามาอยู่ในพระบรมราชูปถัมภ์ และได้โปรดเกล้าฯ พระราชทานสมณศักดิ์แด่องฮึงเป็นที่ พระครูคณานัมสมณาจารย์เปิดป้ายประวัติศาสตร์วัดเวียดนามในกทม.

เมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชย์ ทรงปฏิสังขรณ์วัดญวนตลาดน้อยอีกครั้ง และได้พระราชทานนามใหม่ว่า วัดอุภัยราชบำรุง พร้อมทั้งโปรดฯ ให้พระครูคณานัมสมณาจารย์เป็นเจ้าคณะใหญ่อนัมนิกาย

พระครูคณานัมสมณาจารย์อาพาธด้วยโรคชรามาตั้งแต่พ.ศ. 2427 มรณภาพเมื่อวันที่ 13 กันยายน พ.ศ. 2428 อายุ 83 ปี
# เจ้าหญิงลาละฮ์ อัสมาอ์
เจ้าหญิงลาละฮ์ อัสมาอ์ (; ประสูติเมื่อวันที่ 29 กันยายน 2508 ณ ราบัต ประเทศโมร็อกโก) เป็นพระราชธิดาพระองค์ที่ 3 และ 2 ใน สมเด็จพระราชาธิบดีฮะซันที่ 2 และ เจ้าหญิงลัลลา ลาติฟะฮ์ เป็นสมเด็จพระขนิษฐาใน สมเด็จพระราชาธิบดีมุฮัมมัดที่ 6 แห่งโมร็อกโก พระองค์ทรงศึกษาในโรงเรียนประจำในราบัต 

 เสกสมรส 
พระองค์ทรงเสกสมรสกับ คาลิด บูเชนฟอร์ฟ เมื่อวันที่ 5 พฤศจิกายน 2529 มีพระบุตร 2 คนคือ
มูลัย ยาซิด บูเชนฟอร์ฟ
ลัลลา นูไฮลา บูเชนฟอร์ฟ

เจ้าหญิงลัลลา อัสมา ทรงปฏิบัติพระกรณียกิจในเรื่องการคุ้มครองสัตว์สงวนในประเทศและต่างประเทศ และ มูลนิธิสำหรับเด็กพิการทางการได้ยิน
# พระเจ้าราชวรวงศ์เธอ พระองค์เจ้าถนอม
พระเจ้าราชวรวงศ์เธอ พระองค์เจ้าถนอม (7 สิงหาคม พ.ศ. 2393 — 17 พฤศจิกายน พ.ศ. 2428) พระราชธิดาพระองค์ที่ 33 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาพัน

พระประวัติ
พระเจ้าราชวรวงศ์เธอ พระองค์เจ้าถนอม ประสูติเมื่อวันพุธที่ 7 สิงหาคม พ.ศ. 2393 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาพัน ธิดาท้าวศรีสัตยานุรักษ์ (น้อย)

ต่อมาในสมัยรัชกาลที่ 5 พระเจ้าราชวรวงศ์เธอ พระองค์เจ้าถนอมทรงประชวรอหิวาตกโรค แพทย์ได้ประกอบพระโอสถถวาย พระอาการไม่ดีขึ้น แล้วจึงสิ้นพระชนม์เมื่อ 17 พฤศจิกายน พ.ศ. 2428 พระชันษา 35 ปี พระศพเชิญไปฝังไว้ริมพระอุโบสถ วัดสระเกศราชวรมหาวิหาร
# ความสัมพันธ์ไทย–นิวซีแลนด์
ความสัมพันธ์ไทย–นิวซีแลนด์ หมายถึงความสัมพันธ์ทวิภาคีระหว่างประเทศนิวซีแลนด์กับประเทศไทย โดยนิวซีแลนด์มีสถานเอกอัครราชทูตในกรุงเทพมหานคร ในขณะที่ประเทศไทยมีสถานเอกอัครราชทูตในเวลลิงตัน ทั้งสองประเทศเป็นสมาชิกของความร่วมมือทางเศรษฐกิจเอเชีย-แปซิฟิก

 การเปรียบเทียบ 
  นิวซีแลนด์  ราชอาณาจักรไทย ตราแผ่นดิน 100px 100px ธงชาติ   ประชากร 4,975,160 คน 68,863,514 คน พื้นที่ 268,021 ตร.กม.</sup> (103,483 ตร.ไมล์) 513,120 ตร.กม.</sup> (198,120 ตร.ไมล์) ความหนาแน่น 18.2 คน/ตร.กม.</sup> (47.1 คน/ตร.ไมล์) 132.1 คน/ตร.กม.</sup> (342.1 คน/ตร.ไมล์) เมืองหลวง เวลลิงตัน กรุงเทพมหานคร เมืองที่ใหญ่ที่สุด ออกแลนด์ – 1,628,900 คน (เขตปริมณฑล 1,695,900 คน) กรุงเทพมหานคร – 8,305,218 คน (เขตปริมณฑล 10,624,700 คน) การปกครอง ประชาธิปไตยแบบรัฐสภา และราชาธิปไตยภายใต้รัฐธรรมนูญ ประชาธิปไตยอันมีพระมหากษัตริย์ทรงเป็นประมุข ประมุขแห่งรัฐ พระมหากษัตริย์: สมเด็จพระราชินีนาถเอลิซาเบธที่ 2 (ผู้สำเร็จราชการ: แพตซี เรดดี) พระมหากษัตริย์: พระบาทสมเด็จพระวชิรเกล้าเจ้าอยู่หัว หัวหน้ารัฐบาล นายกรัฐมนตรี: จาซินดา อาร์เดิร์น นายกรัฐมนตรี: ประยุทธ์ จันทร์โอชา ภาษาราชการ 
 ภาษาอังกฤษ 
 ภาษามาวรี ภาษาไทย ศาสนาหลัก 
 คริสต์ 48.01%, 
 ไม่มีศาสนา 41.92%, 
 ฮินดู 2.11%, 
 อื่น ๆ 8.65% 
 พุทธ 94.6%, 
 อิสลาม 4.2%, 
 คริสต์ 1.1%, 
 อื่น ๆ 0.1% กลุ่มชาติพันธุ์ 
 ยุโรป 74%, 
 มาวรี 14.9%, 
 อื่น ๆ 21.1% 
 ไทย 76.4%, 
 จีน 14%, 
 อื่น ๆ 12% จีดีพี (ราคาตลาด) 206 พันล้าน (ต่อหัว 40,266 ดอลลาร์) 516 พันล้าน (ต่อหัว 7,607 ดอลลาร์) ค่าใช้จ่ายทางทหาร 3.19 พันล้านดอลลาร์ 5.69 พันล้านดอลลาร์

 ประวัติ 
ทั้งสองประเทศสร้างความสัมพันธ์ทางการทูตในปี พ.ศ. 2499

ทั้งสองประเทศฉลองครบรอบ 60 ปีความสัมพันธ์ทางการทูตในปี พ.ศ. 2559 มีคนไทย 10,000 คนที่อาศัยอยู่ในนิวซีแลนด์ และตำรวจไทยได้ทำงานอย่างใกล้ชิดกับตำรวจนิวซีแลนด์มานานกว่า 30 ปี

นอกจากนี้ ประเทศนิวซีแลนด์ได้ยกระดับความสัมพันธ์กับรัฐบาลทหารไทยในปี พ.ศ. 2559
# พระเจ้าราชวรวงศ์เธอ พระองค์เจ้านันทวัน
นายพันตรี นาวาตรี พระเจ้าราชวรวงศ์เธอ พระองค์เจ้านันทวัน (25 ตุลาคม พ.ศ. 2396 — 2 เมษายน พ.ศ. 2435) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาหนู ทรงเป็นต้นสกุล "นันทวัน"หม่อมหลวงศรีฟ้า มหาวรรณ, วังหน้า สมัยรัชกาลที่ 1 , สกุลไทย, ฉบับที่ 2479, ปีที่ 48, วันอังคารที่ 23 เมษายน 2545

 พระประวัติ 
พระเจ้าราชวรวงศ์เธอ พระองค์เจ้านันทวันประสูติเมื่อวันอังคารที่ 25 ตุลาคม พ.ศ. 2396 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาหนู มีพระเชษฐาร่วมพระมารดา 1 พระองค์คือ พระเจ้าราชวรวงศ์เธอ กรมหมื่นบริรักษ์นรินทรฤทธิ์

ในรัชกาลที่ 5 ทรงรับราชการในกรมทหารรักษาพระองค์ มีพระยศเป็น นายพันตรี ต่อมาทรงประชวรเป็นอหิวาตกโรค สิ้นพระชนม์เมื่อวันที่ 2 เมษายน พ.ศ. 2434 พระชันษา 38 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 30 มกราคม พ.ศ. 2435 

พระโอรสและธิดา
พระเจ้าราชวรวงศ์เธอ พระองค์เจ้านันทวัน ทรงเป็นต้นราชสกุลนันทวัน เสกสมรสกับหม่อมเชย นันทวัน ณ อยุธยา มีพระโอรสและพระธิดา ดังนี้ 

หม่อมเจ้าขจรศุภสวัสดิ์ นันทวันหนังสืออนุสรณ์พระราชทานเพลิงหม่อมเจ้าขจรศุภสวัสดิ์ นันทวัน https://www.academia.edu/34432391/พระราชประวัติพระปิ_นเกล_าเจ_าอยู_หัว_-_ที_ระลึกงานศพ_หม_อมเจ_าขจรศุภสวัสดิ_นันทวัน  (ประสูติเมื่อวันที่ 15 พฤศจิกายน พ.ศ. 2423 สิ้นชีพิตักษัยเมื่อวันที่ 9 เมษายน พ.ศ. 2496 พระราชทานเพลิง ณ วัดมกุฎกษัตริยาราม) ทรงเสกสมรส 2 ครั้ง ในครั้งแรกสมรสกับหม่อมเกตุ นันทวัน ณ อยุธยา ธิดาพระประสิทธิ์ศักดิ์สมุทรเขต เจ้าเมืองสมุทรปราการ ต่อมาเมื่อหม่อมเกตุถึงแก่กรรมจึงทรงเสกสมรสใหม่กับหม่อมถนอม นันทวัน ณ อยุธยา และยังทรงมีหม่อมอีก 3 คน คือ 1.หม่อมล้วน นันทวัน ณ อยุธยา 2.หม่อมผิว นันทวัน ณ อยุธยา 3.หม่อมเพียร นันทวัน ณ อยุธยา ทรงมีโอรสและธิดา ดังนี้ 
 หม่อมราชวงศ์หญิงเกื้อกมล บุญนาค ประสูติแด่หม่อมเกตุ
 หม่อมราชวงศ์หญิงกอแก้ว นันทวัน ประสูติแด่หม่อมเกตุ 
 หม่อมราชวงศ์หญิงสุภาพัฒน์ นันทวัน ประสูติแด่หม่อมล้วน 
 หม่อมราชวงศ์หญิงนวลขจร นันทวัน ประสูติแด่หม่อมถนอม 
 หม่อมราชวงศ์หญิงนัดดา นันทวัน ประสูติแด่หม่อมถนอม 
 หม่อมราชวงศ์จันทมาศ นันทวัน ประสูติแด่หม่อมถนอม
 หม่อมราชวงศ์ศุภผล นันทวัน ประสูติแด่หม่อมผิว 
 หม่อมราชวงศ์อนันท์ นันทวัน ประสูติแด่หม่อมถนอม 
 หม่อมราชวงศ์นันทนา นันทวัน ประสูติแด่หม่อมถนอม 
 หม่อมราชวงศ์โกมุทสวัสดิ์ นันทวัน ประสูติแด่หม่อมถนอม (ในภายหลังเปลี่ยนนามเป็นหม่อมราชวงศ์วีระ นันทวัน) 
 หม่อมราชวงศ์สุขพันธ์ นันทวัน ประสูติแด่หม่อมเพียร 
 หม่อมราชวงศ์หญิงจันทรขจร นันทวัน ประสูติแด่หม่อมเพียร 
 หม่อมราชวงศ์พรสวัสดิ์ นันทวัน ประสูติแด่หม่อมเพียร 
หม่อมเจ้าหญิงโอภาสจรัสพักตร์พิมล นันทวัน (ประสูติ 5 เมษายน พ.ศ. 2429 - สิ้นชีพิตักษัย 3 กรกฎาคม พ.ศ. 2497)
หม่อมเจ้าภาคย์โสภณพูนพิพัฒน์ นันทวัน (ประสูติ พ.ศ. 2433 สิ้นชีพิตักษัยเมื่อวันที่ 23 เมษายน พ.ศ. 2441 พระราชทานเพลิง ณ วัดจักรวรรดิราชาวาส เมื่อวันที่ 4 เมษายน พ.ศ. 2447)

 พระยศทหาร 
 พ.ศ.2430 พันตรี
 พ.ศ.2434 นาวาตรี

 เครื่องราชอิสริยาภรณ์ 

 (เดิมชื่อ มัณฑนาภรณ์)
# วิม โกก
วิลเลิม "วิม" โกก (29 กันยายน ค.ศ. 1938 – 20 ตุลาคม ค.ศ. 2018) เป็นนักการเมืองชาวดัตช์ผู้ดำรงตำแหน่งนายกรัฐมนตรีเนเธอร์แลนด์ตั้งแต่วันที่ 22 สิงหาคม ค.ศ. 1994 ถึง 22 กรกฎาคม ค.ศ. 2002 Wim Kok: bezuiniger tegen wil en dank , Elsevier, 29 March 2012. เขาเป็นสมาชิกคนหนึ่งของพรรคแรงงาน
# ฟิวเจอร์เบส
ฟิวเจอร์เบส  เป็นแนวเพลงย่อยหรือหนึ่งในเทคนิคของดนตรีอิเล็กทรอนิกส์แดนซ์ที่มีความโดดเด่นด้านการปรับเสียงเบสด้วยเครื่องสังเคราะห์เสียง แนวเพลงนี้ก้าวสู่กระแสนิยมโดยศิลปินอย่าง พอร์เตอร์ รอบินสัน, ฟลูม, อาร์แอลไกรม์, ลิโด และแคชเมียร์แคต และได้รับความนิยมในช่วงกลางคริสต์ทศวรรษ 2010 โดยศิลปินอย่าง เดอะเชนสโมเกอส์, ลุยส์เดอะไชลด์, มาร์ชแมลโล, มาร์ติน แกร์ริกซ์, มูรามาซา, บูมบอกซ์คาร์เทล และซานโฮโล
# สถานีรถไฟนีงาตะ
สถานีรถไฟนีงาตะ  เป็นสถานีรถไฟในเขตชูโอ นครนีงาตะ จังหวัดนีงาตะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เป็นหนึ่งในสถานีของรถไฟความเร็วสูงโจเอ็ตสึชิงกันเซ็งซึ่งเชื่อมต่อกับกรุงโตเกียว สถานีแห่งนี้ตั้งอยู่ใจกลางเมืองนีงาตะ ซึ่งเป็นเมืองบนชายฝั่งทะเลญี่ปุ่นที่ใหญ่ที่สุดในเกาะฮนชู

ชานชาลา
แบบยกระดับ

แบบระดับดิน
# ฟูจิวาระ โนะ คาเนฟูซะ
ฟูจิวาระ โนะ คาเนฟูซะ (, 1153-30 มีนาคม 1217) เป็นบุตรชายคนที่สี่ของผู้สำเร็จราชการ ฟุจิวะระ โนะ ทะดะมิชิ และคากะลูกสาวของ ฟุจิวะระ โนะ นากามิตสึ พี่น้องของเขาคือ โมโตซาเนะ (ผู้สำเร็จราชการ), โมโตฟูซะ (ผู้สำเร็จราชการ), คาเนซาเนะ (ผู้สำเร็จราชการ) และจิเอ็ง เขาขาดความสามารถทางการเมืองแต่ในที่สุดเขาก็กลายเป็น ไดโจไดจิง หลังจากคาเนซาเนะพี่ชายของเขา
# ไอศกรีมทอด
ไอศกรีมทอด  เป็นของหวานชนิดหนึ่ง ซึ่งทำจากแป้งยัดไส้ไอศกรีม แช่ให้เย็นจนไส้แข็ง,
แล้วนำไปลงทอดในน้ำมันจนผิวเหลืองกรอบ (แต่ภายในยังไม่ละลาย)
และมักราดด้วยนมข้นหวาน คาราเมล หรือช็อกโกแลต ก่อนรับประทาน,
ซึ่งในประเทศไทย จะสามารถหาซื้อไอศกรีมทอดได้ทั่วไปตามรถเข็นขายอาหาร
และก็มีทำจำหน่ายบ้างในร้านไอศกรีมบางแห่ง

ไอศกรีมที่เป็นไส้ในไอศกรีมทอดนั้น สามารถเป็นไอศกรีมรสใดก็ได้,
แต่จะต้องแช่เย็นอยู่ในอุณหภูมิที่ต่ำมาก (ต่ำกว่าอุณหภูมิปกติที่จำเป็นต้องใช้เพื่อแช่ไอศกรีมตัก)
และจะใช้เวลาทอดเพียงสั้นๆ ด้วยน้ำมันร้อนจัด
เพื่อให้แป้งที่ห่อไอศกรีมกรอบ โดยที่ไส้ไอศกรีมภายในไม่ละลาย
และจะต้องจัดใส่ถ้วยทันทีหลังจากสะเด็ดน้ำมันเป็นเวลาสั้นๆ
เพื่อให้ผิวนอกยังคงความกรอบ และไส้ไอศกรีมภายในยังคงรูปอยู่ ขณะรับประทาน
# เจ้าชายมูลัย อิสมาอิล
เจ้าชายมูลัย อิสมาอิล  ประสูติเมื่อวันที่ 7 พฤษภาคม 2524 ณ เบรุต เป็นพระโอรสพระองค์เล็กใน เจ้าชายมูลัย อับดัลลาห์ กับ เจ้าหญิงลัลลา ลาเมีย เป็นพระราชนัดดาใน สมเด็จพระราชาธิบดีโมฮัมเหม็ดที่ 5 แห่งโมร็อกโก เป็นพระราชภาติยะใน สมเด็จพระราชาธิบดีฮะซันที่ 2 แห่งโมร็อกโก เป็นพระญาติชั้นที่ 1 ใน สมเด็จพระราชาธิบดีโมฮัมเหม็ดที่ 6 รัชกาลปัจจุบัน ปัจจุบันทรงอยู่ในลำดับที่ 5 ในการสืบราชบัลลังก์โมร็อกโก พระมารดาของพระองค์เป็นธิดาของ ราอัด อัล ชอห์น นายกรัฐมนตรีคนแรกของเลบานอน
 เสกสมรส 
พระองค์ทรงเสกสมรสกับ อนิซาห์ เลมูไน เมื่อวันที่ 25 กันยายน 2552 มีพระบุตรดังนี้
มูลัย อุบดัลลาห์
ลัลลา อิชฮา
ลัลลา ฮัลลา
ลัลลา อซินา

เจ้าชายมูลัย อิสมาอิล ทรงงานในธุรกิจเกี่ยวกับคอมพิวเตอร์โดยชื่อว่า เทโอรา โดยมีหุ้นในพระองค์ 35% และยังทรงงานในบริษัท เกียมอเตอร์ คอร์ปอเรชั่น ของโมร็อกโก และยังมีแฟรนไชส์ร้านอาหารในอาหรับ หลายที่ ในขณะที่งานในพระราชวงศฺ์ ทรงเป็นองค์ประธานในมูลนิธิคนจนของประเทศ
 อ้างอิง 
 "MOROCCO12". www.royalark.net. Retrieved 2018-02-24.
 "SM le Roi préside à Rabat la cérémonie de conclusion de l'acte de mariage de SA le Prince Moulay Ismail" (in French).
 "Amine Belkhouya, gérant de Kia Maroc, le jour où tout a basculé". 24 April 2014. Retrieved 15 June 2014.
 "Kia Motors Maroc Belkhouya sous les verrous". 21 April 2014. Archived from the original on 15 June 2014. Retrieved 15 June 2014.
# เหรัมพะ
พระเหรัมภะ (,) หรือ เหรัมภะ คณปติ  เป็นรูปแบบหนึ่งของพระคเณศ (คณปติ) ปางเหรัมภะนี้ได้รับความนิยมมากในเนปาลเป็นพิเศษ และเป็นหนึ่งในปางที่ได้รับความนิยมสูงสุดในพระพิฆเนศ 32 ปาง พระเหรัมภะมีพระลักษณะคือ เศียรเป็นช้าง 5 เศียร สี่เศียรหันไปในทิศทางต่าง ๆ และอีกเศียรอยู่ด้านบน ประทับบนพระวาหนะ (พาหนะ) คือสิงโตที่ดูน่าเกรงขาม ตำนานเล่าว่าทรงได้รับสิงโตนี้จากพระมารดาคือพระปารวตี อย่างไรก็ตาม มีบ้างที่อาจพบหนูซึ่งเป็นพระวาหนะโดยทั่วไปของพระองค์ประกอบด้วย
พระเหรัมภะทรงมีสิบพระกร ซึ่งถือวัตถุต่าง ๆ คือ ปาศา (บ่วง), ทันตะ (งาที่หัก), อักศมล (สร้อยประกำ), ปราศุ (ขวานทำศึก), มุทกรสามหัว (ค้อนสามหัว) และ ขนมโมทกะ พระกรที่เหลืออีกสองพระกรทรงทำมุทราได้แก่ วรทมุทรา และ อภัยมุทรา ในบางรูปแบบอาจทรงถืออันกุศ (ประตักช้าง) หรือแม้แต่ผลไม้และมาลัยต่าง ๆ
# เกร์นิกา (ปิกาโซ)
เกร์นิกา  เป็นภาพวาดสีน้ำมันบนผ้าใบที่วาดโดยปาโบล ปิกาโซ ศิลปินชาวสเปนในปี ค.ศ. 1937 ภาพมีขนาด 3.49 × 7.76 เมตร แสดงถึงชิ้นส่วนมนุษย์และสัตว์ท่ามกลางความสับสนวุ่นวาย ปัจจุบัน เกร์นิกา ถูกจัดแสดงที่พิพิธภัณฑ์สมเด็จพระราชินีโซฟีอาในกรุงมาดริด

ในปี ค.ศ. 1937 ระหว่างสงครามกลางเมืองสเปน ปิกาโซได้รับมอบหมายจากรัฐบาลสาธารณรัฐสเปนที่ 2 ให้วาดภาพจิตรกรรมฝาผนังเพื่อใช้แสดงในงานนิทรรศการโลกที่กรุงปารีส แต่หลังทราบข่าวการทิ้งระเบิดที่เกร์นิกาที่ทำให้มีประชาชนเสียชีวิตจำนวนมาก ปิกาโซก็ได้ความคิดในการวาดภาพที่สะท้อนถึงความโหดร้ายของสงคราม ปิกาโซใช้เวลาวาด 35 วัน หลังจากนั้นภาพได้ถูกนำไปจัดแสดงทั่วยุโรปและอเมริกา ในปี ค.ศ. 1968 ฟรันซิสโก ฟรังโก ผู้นำเผด็จการของสเปนสนใจที่จะนำ เกร์นิกา มาจัดแสดงที่สเปน แต่ปิกาโซปฏิเสธและกล่าวว่าภาพนี้จะไม่ถูกจัดแสดงในสเปนจนกว่าสเปนจะมี “เสรีภาพและประชาธิปไตย” เกิดขึ้นTimeline , part of a series of web pages on Guernica in PBS's Treasures of the World series. Accessed 16 July 2006. หลังปิกาโซและฟรังโกเสียชีวิต สเปนปกครองด้วยระบอบราชาธิปไตยภายใต้รัฐธรรมนูญ พิพิธภัณฑ์ศิลปะสมัยใหม่ที่นครนิวยอร์กที่เก็บรักษาภาพนี้ไว้จึงส่งคืนให้สเปนในปี ค.ศ. 1981"30 años del “Guernica” en España" Universidad Nacional de Educación a Distancia (UNED). Retrieved 18 July 2013. 

เกร์นิกา เป็นหนึ่งในผลงานของปิกาโซที่เป็นที่รู้จักดีที่สุด มีการตีความภาพนี้อย่างหลากหลาย หนึ่งในการตีความถึงสัตว์ในภาพคือ กระทิงสื่อถึงความโหดร้ายของสงคราม ส่วนม้าสื่อถึงความทุกข์ทรมานของผู้คน เบฟเวอร์ลี เรย์ นักวิชาการกล่าวว่า “ปิกาโซใช้สีดำ ขาว เทาเพื่อสื่อถึงความเจ็บปวดและความวุ่นวาย เปลวไฟในภาพไม่ใช่แค่สื่อถึงการทำลายเกร์นิกา แต่ยังสื่อถึงพลังทำลายล้างของสงคราม”Ray (2006), 168–171. ในขณะที่อาเลฆันโดร เอสกาโลนากล่าวว่า “สีดำ ขาวและเทาทำให้ผู้ชมรู้สึกประหวั่นพรั่นพรึง ความวุ่นวายที่เกิดขึ้นในระยะประชิดทำให้รู้สึกอึดอัดและไม่มีทางหนี”Escalona, Alejandro. 75 years of Picasso's Guernica: An Inconvenient Masterpiece, The Huffington Post, 23 May 2012. ด้านนักวิจารณ์ส่วนใหญ่ให้ความเห็นว่า เกร์นิกา เป็นภาพวาดที่สื่อถึงความโหดร้ายของสงครามได้ทรงพลังที่สุด และสารจากภาพยังเป็นสากลและไร้กาลเวลา
# ยูกิโอ เกมกลคนอัจฉริยะ ศึกปริศนาด้านมืด
ยูกิโอ เกมกลคนอัจฉริยะ ศึกปริศนาด้านมืด  เป็นภาพยนตร์อนิเมะประเภทดราม่าบันเทิงคดีวิทยาศาสตร์เหนือธรรมชาติจากประเทศญี่ปุ่นที่ออกฉายในปี พ.ศ. 2559 โดยเป็นส่วนหนึ่งของแฟรนไชส์ เกมกลคนอัจฉริยะ ที่ได้โครงเรื่องมาจากต้นฉบับเกมกลคนอัจฉริยะที่มีมุโต้ ยูกิและไคบะ เซโตะเป็นตัวละครหลัก เนื้อเรื่องจะตั้งอยู่ 6 เดือนหลังจากเหตุการณ์ของต้นฉบับเกมกลคนอัจฉริยะที่มาจากมังงะดังนั้นจะมีจุดที่แตกต่างกับอนิเมะ ในการเฉลิมฉลองครบรอบ 20 ปี ของแฟรนไชส์ทีวีโตเกียวได้เริ่มออกอากาศใหม่ยูกิโอ ดูเอลมอนสเตอร์ในฉบับดิจิทัลรีมาสเตอร์ของปี พ.ศ. 2543 ถึงปี พ.ศ. 2547 ในประเทศญี่ปุ่น 

ภาพยนตร์นี้ได้ออกฉายครั้งแรกในโรงภาพยนตร์ที่ประเทศญี่ปุ่นในวันที่ 23 เมษายน พ.ศ. 2559 ที่สหรัฐอเมริกาและแคนาดาในวันที่ 27 มกราคม พ.ศ. 2560 ที่ประเทศออสเตรเลียในวันที่ 2 กุมภาพันธ์ พ.ศ. 2560 และที่ประเทศไทยในวันที่ 20 เมษายน พ.ศ. 2560 นี้ถือเป็นครั้งที่สี่ของภาพยนตร์เกมกลคนอัจฉริยะที่ได้ออกฉายในโรงภาพยนตร์หลังจาก ยูกิโอ (พ.ศ. 2542), เกมกลคนอัจฉริยะ เดอะมูฟวี่ บทพีระมิดแห่งแสง, และยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต

ผู้สร้างเกมกลคนอัจฉริยะ คาซูกิ ทากาฮาชิ ได้ปล่อยมังงะที่มีตอนเดียวในชื่อว่า ทรานส์เซนด์ เกม บนโชเน็งจัมป์รายสัปดาห์ ซึ่งเป็นเรื่องราวอารัมภบทสองส่วนที่ตั้งอยู่ระหว่างตอนจบของมังงะ เกมกลคนอัจฉริยะ และจุดเริ่มต้นของ ศึกปริศนาด้านมืด ส่วนที่หนึ่งเผยแพร่ในฉบับที่ 19 เมื่อวันที่ 11 เมษายน พ.ศ. 2559 และส่วนที่สองเผยแพร่ในฉบับที่ 20 เมื่อวันที่ 18 เมษายน พ.ศ. 2559

โครงเรื่อง

รายชื่อนักพากย์
 ตัวละคร นักพากย์  นักพากย์  มุโต้ ยูกิ/ยูกิด้านมืด Shunsuke Kazama ไคบะ เซโตะ Kenjiro Tsuda  โจวโนะอุจิ คัตสึยะ Hiroki Takahashi  มาซากิ อันซุ Maki Saitō  ฮิโรโตะ ฮอนดะ Hidehiro Kikuchi  บาคุระ เรียว Rica Matsumoto  ไคบะ โมคุบะ Junko Takeuchi โอโทงิ ริวจิ Ryō Naitō  อาอิกามิ (ดีวา) Kento Hayashi  มุโต้ สุโงโรคุ Tadashi Miyazawa  พ่อของบาคุระ เรียว Kazuhiro Yamaji  ซีรา คานะ ฮานาซาวะ  มานิ Satoshi Hino  คุดาริกิ Kendo Kobayashi  ชาดีห์ ชิน Nozomu Sasaki 

การสร้าง

การออกฉาย

การตอบรับ
ศึกปริศนาด้านมืด ได้ออกฉายในโรงภาพยนตร์ที่ประเทศญี่ปุ่นถึง 137 แห่งโดยมาแรงติดอันดับที่ 6 ของบอกซ์ออฟฟิศประเทศญี่ปุ่น และทำรายได้ถึง 133,010,600 เยน (ประมาณ 1,200,000 ดอลลาร์สหรัฐ) ในช่วงสุดสัปดาห์แรก ภาพยนตร์เรื่องนี้ทำรายได้มากกว่า 800,000,000 เยน (ประมาณ 7,500,000 ดอลลาร์สหรัฐ) หลังจากการฉายภาพยนตร์จบลงhttps://www.boxofficemojo.com/movies/?page=intl&country=W1&id=yugiohthedarkside.htm ในระหว่างการฉายภาพยนตร์ 4DX และ MX4D ได้ทำรายรวมทั้งหมดถึง 1,000,000,000 เยน (ประมาณ 9,000,000 ดอลลาร์สหรัฐ) ในสหราชอาณาจักรภาพยนตร์ทำรายได้รวมถึง 141,065 ดอลลาร์สหรัฐ ที่ประเทศออสเตรเลีย 157,175 ดอลลาร์สหรัฐ ที่ประเทศนิวซีแลนด์ 16,680 ดอลลาร์สหรัฐในช่วงสุดสัปดาห์แรก และที่สหรัฐอเมริกาทำรายได้รวมทั้งหมด 1,015,339 ดอลลาร์สหรัฐ
# ซอร์ซมิวสิก
ซอร์ซมิวสิก  เป็นบริษัทบันเทิงของเกาหลีใต้ที่ก่อตั้งในปี 2009 โดยโซ ซ็อง-จิน ในเดือนกรกฎาคม 2019 บริษัทถูกซื้อกิจการโดยไฮบ์คอร์ปอเรชัน ทำให้บริษัทเป็นส่วนหนึ่งของ "Hybe Labels" ปัจจุบันบริษัทเป็นผู้จัดการเกิร์ลกรุป Le Sserafim และอดีตของศิลปินเดี่ยวคัน มี-ย็อน กลุ่ม Glam และจีเฟรนด์

ประวัติ

2009–2012

ซอร์ซมิวสิกก่อตั้งเมื่อวันที่ 17 พฤศจิกายน 2009 ปี 2010 คัน มี-ย็อน ออกจำหน่ายดิจิทัลซิงเกิลแรกชื่อ "โกอิงเครซี" โดยลี จุน และ มีร์ จากเอ็มแบล็ก ปรากฏตัวในมิวสิกวิดีโอด้วย เพลงประสบความสำเร็จและขึ้นสู่อันดับ 11 บนแกออนชาร์ต

2012–2015

ในปี 2012 แกลมก่อตั้งขึ้น จากความร่วมมือระหว่างซอร์ซมิวสิกและบิกฮิตเอนเตอร์เทนเมนต์ และสมาชิกประกอบด้วย ดาฮี, ทรินิตี, ซินนี, มีโซ และ จีย็อน อย่างไรก็ตาม ทรินิตีลาออกก่อนเปิดตัวเนื่องด้วยเหตุผลส่วนตัว กลุ่มทำกิจกรรมจนถึงปี 2014 และยุบวงไปหลังจากที่ดาฮีถูกตัดสินให้จำคุกหนึ่งปี จากคดีขู่กรรโชกอี บย็อง-ฮ็อน ในเวลานั้นสัญญาของแกลมกับบิกฮิตเอนเตอร์เทนเมนต์สิ้นสุดลงพอดี สมาชิกที่เหลือไม่ต้องการต่ออายุสัญญาใหม่ ส่วนหนึ่งเป็นเพราะเรื่องอื้อฉาวของดาฮี

2015–ปัจจุบัน

ในปี 2015 จีเฟรนด์ก่อตั้งขึ้น สมาชิกประกอบด้วย โซวอน, เยริน, อึนฮา, ยูจู, ชินบี และออมจี พวกเธอเปิดตัวด้วยมินิอัลบั้ม Season of Glass เมื่อวันที่ 15 มกราคม 2015

ในเดือนกรกฎาคม 2019 ไฮบ์คอร์ปอเรชัน (ชื่อเดิม บิกฮิตเอนเตอร์เทนเมนต์) เข้าซื้อบริษัทซอร์ซมิวสิก เปลี่ยนมาเป็นบริษัทย่อยของไฮบ์และยังคงให้อิสระด้านการจัดการและบริหาร

 ศิลปิ 
 ปิน 
 เอ็มไอ.โอ
 คัน มี-ย็อน (2009–2014)
 อีเด็น บีตซ์
 8Eight (2009–2014 ร่วมจัดการกับบิกฮิตมิวสิก)
 Glam (2012–2015 ร่วมจัดการกับบิกฮิตมิวสิก)
 จีเฟรนด์ (2015–2021)

หมายเหตุ
# ชนชั้นปรสิต
ชนชั้นปรสิต (คีแซ็งชุง) เป็นภาพยนตร์แนวระทึกขวัญและดรามาเกาหลีใต้ที่ออกฉายใน ค.ศ. 2019 กำกับโดย พง จุน-โฮ นำแสดงโดยซง คังโฮ, อี ซอนกยุน, โจ ยอจอง, ชเว อูชิก และพัก โซดัม ภาพยนตร์ได้รับคำวิจารณ์ในเชิงบวก จนได้รับรางวัลปาล์มทองคำในงานเทศกาลภาพยนตร์กาน 2019 เป็นภาพยนตร์เกาหลีเรื่องแรกที่ได้รับรางวัลนี้

ภาพยนตร์ได้รับการเสนอชื่อเข้าชิงรางวัลออสการ์ครั้งที่ 92 จำนวน 6 สาขา และได้รับรางวัลรวม 4 สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม ภาพยนตร์นานาชาติยอดเยี่ยม และบทภาพยนตร์ดั้งเดิมยอดเยี่ยม ถือเป็นภาพยนตร์เกาหลีใต้เรื่องแรกที่ได้รับรางวัลเหล่านี้ และเป็นภาพยนตร์ที่ไม่ได้ใช้ภาษาอังกฤษเป็นหลักเรื่องแรกที่ได้รับรางวัลออสการ์ สาขาภาพยนตร์ยอดเยี่ยม ภาพยนตร์ยังได้รับรางวัลลูกโลกทองคำสาขาภาพยนตร์ต่างประเทศยอดเยี่ยม และได้รับการเสนอชื่อเข้าชิง 4 รางวัลแบฟตา

 เนื้อเรื่อง 

 ตัวละครและนักแสดง 
 ครอบครัวของคิม กีแท็ก
 ซง คังโฮ แสดงเป็น คิม กีแท็ก – หัวหน้าครอบครัว
 จัง ฮเยจิน แสดงเป็น ชุงซุก – ภรรยาของกีแท็ก
 ชเว อูชิก แสดงเป็น คิม กีอู – ลูกชายของกีแท็ก
 พัก โซดัม แสดงเป็น คิม กีจอง – ลูกสาวของกีแท็ก

 ครอบครัวของหัวหน้าพัก 
 อี ซอนกยุน แสดงเป็น พัก ดงอิก – หัวหน้าครอบครัว
 โจ ยอจอง แสดงเป็น ยอน-กโย – ภรรยาของดงอิก
 จอง จีโซ แสดงเป็น พัก ดาฮเย – ลูกสาวของดงอิกและยอน-กโย
 จอง ฮยอนจุน แสดงเป็น พัก ดาซง – ลูกชายของดงอิกและยอน-กโย

 อื่น ๆ 
 อี จองอึน แสดงเป็น กุก มุนกวัง – อดีตแม่บ้านของครอบครัวพัก
 พัก มยองฮุน แสดงเป็น กึนเซ – สามีของมุนกวัง
 พัก กึนรก แสดงเป็น คนขับรถยุน – อดีตคนขับรถของครอบครัวพัก
 จอง อีซอ แสดงเป็น ผู้จัดการร้านพิซซ่า
 พัก ซอจุน แสดงเป็น มินฮยอก – เพื่อนของกีอู (ปรากฏตัวพิเศษ)

 รางวัล 
ชนชั้นปรสิต ชนะรางวัลปาล์มทองคำในงานเทศกาลภาพยนตร์กาน 2019

 รางวัล วันที่ได้รับ ประเภท ผู้รับรางวัล / มีชื่อเสนอรับรางวัล ผล อ้างอิง เทศกาลภาพยนตร์กาน25 พฤษภาคม ค.ศ. 2019รางวัลปาล์มทองคำ พง จุน-โฮ ชุนซาฟิล์มอาร์ตอะวอร์ด 18 กรกฎาคม ค.ศ. 2019ผู้กำกับยอดเยี่ยม  นักแสดงชายยอดเยี่ยมชเว อูชิกซง คังโฮนักแสดงหญิงยอดเยี่ยมโจ ยอจองนักแสดงสมทบชายยอดเยี่ยมพัก มยองฮุนนักแสดงสมทบหญิงยอดเยี่ยมอี จองอึนลำดับภาพยอดเยี่ยมพง จุน-โฮ, ฮัน จินวอน อินเตอร์เนชันนัลซีเนไฟล์ โซไซตี กาน อะวอร์ด25 พฤษภาคม ค.ศ. 2019ผู้กำกับยอดเยี่ยมพง จุน-โฮ มิวนิกอินเตอร์เนชันนัลฟิล์มเฟสติวัล6 กรกฎาคม ค.ศ. 2019ภาพยนตร์ต่างประเทศยอดเยี่ยม ชนชั้นปรสิต  ซิดนีย์ฟิล์มเฟสติวัล16 มิถุนายน ค.ศ. 2019ภาพยนตร์ยอดเยี่ยม อะแคเดมีอะวอร์ด  9 กุมภาพันธ์ 2020 ภาพยนตร์ยอดเยี่ยม Kwak Sin-ae and Bong Joon-ho    ผู้กำกับภาพยนตร์ยอดเยี่ยม  พง จุน-โฮ    บทภาพยนตร์ดั้งเดิมยอดเยี่ยม  พง จุน-โฮ, Han Jin-won    ภาพยนตร์ภาษาต่างประเทศยอดเยี่ยม  เกาหลีใต้    Best Production Design  Lee Ha-jun and Cho Won-woo   ลำดับภาพยอดเยี่ยม  Yang Jin-mo
# คเณศชยันตี
คเณศชยันตี (วันเกิดพระคเณศ) หรือ Magha shukla chaturthi, ติลกุนท์จตุรถี, วรัทจตุรถี เป็นเทศกาลหนึ่งในศาสนาฮินดู ซึ่งเฉลิมฉลองวันประสูติของพระพิฆเนศ p.215 นิยมฉลองกันมากเป็นพิเศษในรัฐมหาราษฏระ ถึงแม้คเณศชยันตี และ คเณศจตุรถี ซึ่งได้รับความนิยมเฉลิมฉลองทั่วไปนั้นจะแตกต่างกัน แต่ก็มีบางความเชื่อที่ยกย่องให้วันคเณศจตุรถีเป็นการเฉลิมฉลองวันประสูติของพระคเณศด้วยในรัฐอุตตรประเทศเรียกว่าเทศกาล “ติโลเชาฐ์” หรือ “สากัตเชาฐ์” และในมหาราษฏระก็มีบ้างที่เรียกว่า “ติลกุนท์จตุรถี”
# มาจดา ราอัด
เจ้าหญิงมาจญ์ดะฮ์ เราะอัด  พระนามเดิม มาร์กาเรธา อิงกา เอลิซาเบธ ลินด์ (5 กันยายน 2485 – 3 มกราคม 2568) เป็นธิดาของ สเวน กุสตาฟ ลินด์ และ คาริน โกลด์วอลล์ พระมารดาของพระองค์สืบเชื้อสายมาจาก พระเจ้าคาร์ลที่ 11 แห่งสวีเดน ผ่านทางราชวงศ์วาซา

 เสกสมรส 
มาร์กาเรธา อิงกา เอลิซาเบธ ลินด์ เข้าพิธีเสกสมรสกับ ราอัด บิน เซอิด เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
เซอิด บิน ราอัด
มิเรด บิน ราอัด
ฟิราส บิน ราอัด
ไฟซัล บิน ราอัด
นิสซา บินด์ ราอัด

ในปี 2513 พระสวามีของพระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระองค์จึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน
 การงาน 
พระองค์ทรงงานในหลายเรื่องในฐานะพระราชวงศ์ชั้นสูงของทั้งอิรักและจอร์แดน โดยทรงดำรงตำแหน่งประธานของคณะกิจกรรมบำบัดและทำงานให้กับการดูแลผู้ป่วยทางระบบประสาท ในปี 2529-2539 ทั้งยังทรงทำหน้าที่เป็นประธานของสุภาพสตรีสแกนดิเนเวียแห่งอัมมาน ตั้งแต่ปี 2528-2530 ในเดือนธันวาคม 2554 พระองค์และพระสวามี ทรงเป็นผู้อุปถัมภ์สถานเอกอัครราชทูตยูเครนประจำจอร์แดนในงานการกุศลประจำปี คริสต์มาส มาซาซา และในปี 2558 ทรงดำรงตำแหน่งเป็นหัวหน้าแม่บ้านแห่งสแกนดิเนเวีย โดยทรงได้รับความไว้วางพระราชหฤทัยจากพระมหากษัตริย์ของ 3 ประเทศคือ
สมเด็จพระเจ้าเฟรเดอริกที่ 10 พระเจ้าแผ่นดินเดนมาร์ก
สมเด็จพระเจ้าคาร์ลที่ 16 พระเจ้าแผ่นดินสวีเดน
สมเด็จพระเจ้าฮารัลด์ที่ 5 พระเจ้าแผ่นดินนอร์เวย์

เจ้าหญิงมาจดา ราอัดแห่งจอร์แดน สิ้นพระชนม์เมื่อวันที่ 3 มกราคม พ.ศ. 2568 สิริพระชันษา 82 ปี